《望青山》
明代·陶安

三峰江外出，千里梦中来。神秀还如昨，飘零独可哀。

田园先业在，杖履几时回。斜日孤帆远，相思倚凤台。

作者简介：（1315—1371）明太平府当涂人，字主敬。元顺帝至正四年举人。授明道书院山长，避乱家居。朱元璋取太平，安出迎，留参幕府，任左司员外郎。洪武元年任知制诰兼修国史，寻出任江西行省参知政事，卒官。有《陶学士集》。